Sommerens mange stranddage har givet masser af arbejde til livredderne. Det viser en ny opgørelse, som TrygFonden Kystlivredning netop har offentliggjort. Sidste uge (uge 31) rykkede livredderne ud til 1.349 aktioner. Det er 35 procent flere end året før, hvor 1.000 nordjyder havde brug for hjælp. Opgørelsen dækker over aktioner på strandene i Blokhus, Løkken, Tornby, Palmestranden i Frederikshavn, Sønderstrand og Tversted. - Vi regner bestemt med, travlheden fortsætter i de næste uger, hvis det gode badevejr holder, og der bliver stranddage, siger Anders Myrhøj, der er chef for drift og sekretariat i TrygFonden Kystlivredning. Fakta om livreddernes indsatser Livreddende aktion: Det vurderes, at en eller flere personer var i livsfare. Førstehjælpsaktion: Lettere skader, f.eks. snitsår, skader efter møde med brandmænd, bistik, forstuvninger og dehydrering. Forebyggende indsats: Livredderne har været ude i vandet for at advare folk, der eksempelvis har taget en luftmadras/gummibåd/badedyr med i vandet ved fralandsvind, eller få dem til at svømme tættere på land. Oplysende indsats: Livredderne har været i kontakt med badegæster om de lokale forhold på stranden, de fem baderåd, og hvad man skal være opmærksom på i vandet.

Referat:
Livredderne på de nordjyske strande rykkede i sidste uge ud 35 procent flere gange end i samme uge sidste år.